Zmluva č. <vyplní VO>

o poskytovaní servisných služieb pri zabezpečení prevádzky systému pre prevádzku Docker kontajnerov

(ďalej len „Servisná zmluva“)

# Článok I.

# Zmluvné strany

Objednávateľ:

názov: **Národná banka Slovenska**

sídlo: Imricha Karvaša 1, 813 25 Bratislava

zastúpený: <vyplní VO >

IČO: 308 44 789

DIČ: 2020815654

IČ DPH: SK2020815654

bankové spojenie: Národná banka Slovenska

číslo účtu (IBAN): SK07 0720 0000 0000 0000 1919

SK60 0720 0000 0000 0000 2129 – platí pre zahraničného dodávateľa

tel.: 02/5787 1111

fax: 02/5787 1130

(ďalej len „objednávateľ“)

Dodávateľ:

obchodné meno: <vyplní uchádzač>

sídlo: <vyplní uchádzač>

zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

bankové spojenie: <vyplní uchádzač>

číslo účtu (IBAN): <vyplní uchádzač>

zapísaný: <vyplní uchádzač>

tel.: <vyplní uchádzač>

fax: <vyplní uchádzač>

(ďalej len „dodávateľ“)

(ďalej spoločne označení ako „zmluvné strany“)

uzatvárajú v zmysle článku VII bodu 7.1. **zmluvy o dielo č**. <vyplní VO> zo dňa <vyplní VO> uzavretej medzi objednávateľom a spoločnosťou <vyplní uchádzač> (ďalej len „Zmluva o dielo“) a v súlade s  § 269 ods. 2 zákona č. 513/1991 Zb. Obchodný zákonník v znení neskorších predpisov zmluvu o poskytovaní servisných služieb pri zabezpečení prevádzky systému pre prevádzku Docker kontajnerov, dodaného v súlade a podľa požiadaviek uvedených v Zmluve o dielo (ďalej aj „dodaný systém”) pre objednávateľa za nižšie uvedených podmienok.

# Článok II.

# Predmet zmluvy

# Predmetom tejto Servisnej zmluvy je záväzok dodávateľa poskytovať služby:

# Podpora

# Údržba

# Konzultačné a implementačné služby

(ďalej aj “Servisné služby”) pre  dodaný systém, a to minimálne v rozsahu a podľa špecifikácie uvedenej v prílohe č. 2 - Špecifikácia servisných služieb tejto Servisnej zmluvy a v súlade s touto Servisnou zmluvou a Všeobecnými podmienkami k Servisnej zmluve ako prílohy č. 1 k Servisnej zmluve (ďalej len „Všeobecné podmienky“).

# Článok III.

# Cena Servisných služieb

* 1. Ceny za poskytovanie Servisných služieb podľa článku II bodu 2.1. tejto Servisnej zmluvy, ktoré objednávateľ a dodávateľ dohodli v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, sú uvedené v prílohe č. 3 – Špecifikácia ceny tejto Servisnej zmluvy.

# Článok IV.

# Čas poskytovania a podmienky realizácie Servisných služieb

* 1. Čas poskytovania Servisných služieb je stanovený v prílohe č. 2 – Špecifikácia servisných služieb tejto Servisnej zmluvy.
  2. Za pracovnú dobu sa pre účely tejto Servisnej zmluvy rozumie časové obdobie medzi 7.00 h – 17.00 h v pracovných dňoch v Slovenskej republike (ďalej len „pracovná doba“).
  3. Za dobu pokrytia sa pre účely tejto Servisnej zmluvy rozumie nepretržité časové obdobie od pondelka 6.00 h do piatku 21.00 h (ďalej len „doba pokrytia“).

# Článok V.

# Miesto plnenia zmluvy

* 1. Miestom plnenia poskytovaných Servisných služieb podľa ustanovení tejto Servisnej zmluvy sú nasledujúce miesta objednávateľa:

|  |  |
| --- | --- |
|  | Národná banka Slovenska, Ul. Imricha Karvaša 1, 813 25 Bratislava, Slovenská republika (hlavné technologické pracovisko) |
|  | Národná banka Slovenska, Tomášikova 28/a, 821 01 Bratislava, Slovenská republika (záložné technologické pracovisko) |

# Článok VI.

# Zmluvné pokuty

* 1. V prípade, že dodávateľ pri poskytnutí Servisnej služby - **Údržba** špecifikovanej v bode 2 prílohy č. 2 tejto Servisnej zmluvy nedodrží Dobu odozvy a/alebo Lehotu služby, je objednávateľ oprávnený požadovať od dodávateľa a dodávateľ sa zaväzuje uhradiť objednávateľovi zmluvnú pokutu, ktorej výška sa podľa závažnosti incidentu pri ktorom došlo k nedodržaniu parametrov služby stanovuje nasledovne:

1. **„zásadný incident“,**

* 1% z celkového mesačného paušálneho poplatku za poskytovanie Servisných služieb Podpora a Údržba dodávaného systému za každú začatú hodinu nedodržania Doby odozvy,
* 2% z celkového mesačného paušálneho poplatku za poskytovanie Servisných služieb Podpora a Údržba dodávaného systému za každú začatú hodinu nedodržania Lehoty služby.

1. **„závažný incident“,**

* 0,5% z celkového mesačného paušálneho poplatku za poskytovanie Servisných služieb Podpora a Údržba dodávaného systému za každú začatú hodinu nedodržania Doby odozvy,
* 1% z celkového mesačného paušálneho poplatku za poskytovanie Servisných služieb Podpora a Údržba dodávaného systému za každú začatú hodinu nedodržania Lehoty služby.

1. **„nepodstatný incident“**,

* 0,2% z celkového mesačného paušálneho poplatku za poskytovanie Servisných služieb Podpora a Údržba dodávaného systému za každú začatú hodinu nedodržania Doby odozvy,
* 0,5% z celkového mesačného paušálneho poplatku za poskytovanie Servisných služieb Podpora a Údržba dodávaného systému za každú začatú hodinu nedodržania Lehoty služby.
  1. V prípade nedodržania Doby odozvy a/alebo Lehoty služby dodávateľom pri poskytnutí Servisných služieb - **Podpora** špecifikovanej v bode 1 prílohy č. 2 tejto Servisnej zmluvy, je objednávateľ oprávnený požadovať od dodávateľa a dodávateľ sa zaväzuje uhradiť objednávateľovi zmluvnú pokutu vo výške 0,5% z celkového mesačného paušálneho poplatku za poskytovanie Servisných služieb Podpora a Údržba dodávaného systému za každý aj začatý deň omeškania.
  2. V prípade nedodržania Doby odozvy a/alebo Lehoty služby dodávateľom pri poskytnutí Servisných služieb **Konzultačné a implementačné služby** uvedených v bode 3 prílohy č. 2 tejto Servisnej zmluvy, je objednávateľ oprávnený požadovať od dodávateľa a dodávateľ sa zaväzuje uhradiť objednávateľovi zmluvnú pokutu vo výške 0,5 % z celkového mesačného paušálneho poplatku za poskytovanie služby Konzultačné a implementačné služby za každý aj začatý deň omeškania.
  3. V prípade že dôjde pri poskytnutí Servisnej služby - **Údržba** uvedenej v bode 2 prílohy č. 2 - Špecifikácia servisných služieb k nedodržaniu Lehoty služby na riešenie prevádzkových incidentov klasifikovaných ako **„Zásadný incident“** alebo **„Závažný incident“** viac ako 2-krát v priebehu jedného kalendárneho mesiaca, alebo viac ako 3-krát za rok, dodávateľ je povinný zaplatiť objednávateľovi zmluvnú pokutu vo výške 5.000 eur do 14 dní od doručenia faktúry dodávateľovi.

# Článok VII.

# Doba platnosti zmluvy, ukončenie zmluvy

* 1. Táto Servisná zmluva sa uzatvára na obdobie **6** rokov od nadobudnutia účinnosti tejto zmluvy.

# Článok VIII.

# Konfiguračné zmeny a rozšírenia dodaného systému

* 1. Objednávateľ je oprávnený vykonávať bežné prevádzkové konfiguračné zmeny na dodanom systéme aj bez predchádzajúceho súhlasu, či informovania dodávateľa.
  2. Objednávateľ je oprávnený vykonávať aj iné, ako bežné prevádzkové konfiguračné zmeny na dodanom systéme, avšak len po predchádzajúcom informovaní dodávateľa a po odsúhlasení dodávateľom.
  3. Objednávateľ je oprávnený rozširovať výpočtovú kapacitu dodaného systému pridávaním ďalších procesorových jadier, či pridávaním ďalších výpočtových nodov, avšak o každom takomto rozšírení je povinný vopred informovať dodávateľa.
  4. Dodávateľ sa zaväzuje, že na takto zmenený či rozšírený dodaný systém bude naďalej v plnom rozsahu poskytovať všetky Servisné služby, ktoré sú definované v tejto Servisnej zmluve.

# Článok IX.

# Osobitné záväzky dodávateľa

* 1. Dodávateľ a objednávateľ sa dohodli, že počas trvania tejto Servisnej zmluvy bude pre evidovanie chýb, nedostatkov a incidentov využívaný informačný systém na evidenciu a správu prevádzkových incidentov poskytnutý objednávateľom (ďalej aj „IS Service Desk“), pokiaľ sa zmluvné strany písomne nedohodnú inak.
  2. Dodávateľ potvrdzuje, že podľa § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) uviedol v prílohe č. 4 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do 3 pracovných dní odo dňa uskutočnenia tejto zmeny. Poskytovanie Servisných služieb prostredníctvom subdodávateľa nezbavuje dodávateľa povinnosti a zodpovednosti za riadne plnenie predmetu zmluvy.
  3. V prípade zmeny subdodávateľa je dodávateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je dodávateľ oprávnený zmeniť subdodávateľa uvedeného v prílohe č. 4 tejto zmluvy výlučne na základe predchádzajúceho písomného oznámenia a predchádzajúceho písomného odsúhlasenia objednávateľom.
  4. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona č. 343/2015 Z. z. o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákona č. č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
  5. Za účelom preukázania splnenia povinnosti v zmysle prechádzajúceho bodu tohto článku zmluvy je dodávateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 4 tejto zmluvy, resp. následne doplnenými/ zmenenými postupom podľa bodu 9.3 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť dodávateľ.
  6. V prípade, ak dodávateľ poruší povinnosť v zmysle bodu 9.4 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od dodávateľa vo výške 10 000 eur.
  7. V prípade omeškania dodávateľa so splnením povinnosti v zmysle bodu 9.5 tohto článku zmluvy, má objednávateľ právo na zmluvnú pokutu vo výške 5 000 eur, a to za každý aj začatý deň omeškania.
  8. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.
  9. Zároveň s právom na odstúpenie od zmluvy v zmysle § 15 ods. 1 zákona č. 315/2016 Z. z. vzniká objednávateľovi aj právo na zmluvnú pokutu vo výške 5 000 eur za každý deň existencie dôvodu vzniku práva na odstúpenie od tejto zmluvy v zmysle § 15 ods. 1 zákona č. 315/2016 Z. z., pričom toto právo zaniká, ak objednávateľ odstúpi od zmluvy v súlade s § 15 ods. 1 zákona č. 315/2016 Z. z. Pre zamedzenie pochybností rovnako zaniká aj právo na odstúpenie od zmluvy, ak si objednávateľ uplatní nárok na zmluvnú pokutu.
  10. Dodávateľ podpisom tejto zmluvy potvrdzuje a zaväzuje sa, že ak na plnení zmluvy sa budú podieľať zamestnanci, tak to budú iba osoby legálne zamestnané dodávateľom v súlade s právnym poriadkom Slovenskej republiky. Dodávateľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce v znení neskorších predpisov) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či dodávateľ neporušuje zákaz nelegálneho zamestnávania.
  11. V prípade, ak dodávateľ poruší svoju povinnosť podľa bodu 9.10. tohto článku zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa dodávateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u dodávateľa objednávateľom.

# Článok X.

# Osobitné ustanovenia

* 1. Ustanovenia článku III. „Platobné podmienky“, body 3.5, 3.6, 3.8 a 3.9 Všeobecných podmienok sa v rámci tejto zmluvy neuplatňujú.
  2. V ustanovení článku III. „Platobné podmienky“, bodu 3.7 Všeobecných podmienok sa výraz „Konzultácia na pracovisku objednávateľa“ vo všetkých jeho výskytoch vo Všeobecných podmienkach nahradzuje výrazom „Konzultačné a implementačné služby“.

# Článok XI.

# Záverečné ustanovenia

* 1. Pojmy, výrazy, skratky uvedené v Servisnej zmluve a v jej prílohách, pokiaľ z obsahu Servisnej zmluvy nevyplýva niečo iné, majú význam definovaný v prílohe č. 5 - Slovník pojmov, ktorá tvorí neoddeliteľnú súčasť Servisnej zmluvy.
  2. Akékoľvek zmeny tejto Servisnej zmluvy možno urobiť výlučne písomnými číslovanými dodatkami podpísanými oprávneným (štatutárnym) zástupcom každej zmluvnej strany a v súlade s príslušnými ustanoveniami zákona o verejnom obstarávaní.
  3. Zmluvné strany sa dohodli, že písomná korešpondencia bude doručovaná na adresy uvedené v článku I Servisnej zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I Servisnej zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa Servisnej zmluvy bude považovaná za riadne doručenú aj vtedy, ak ju adresát odmietne prevziať.
  4. Servisná zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa spravujú príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.
  5. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených Servisnou zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu Servisnej zmluvy.
  6. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok Servisnej zmluvy, oznámiť písomne druhej zmluvnej strane najneskôr 30 dní pred predpokladanou zmenou.
  7. V prípade sporného výkladu ustanovení Servisnej zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Servisnej zmluvy budú riešené vecne a miestne príslušnými súdmi Slovenskej republiky.
  8. V prípade, ak sa niektoré ustanovenie Servisnej zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto Servisnej zmluvy. Príslušné ustanovenie Servisnej zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
  9. Servisná zmluva je vyhotovená v šiestich rovnopisoch, z ktorých objednávateľ dostane štyri vyhotovenia a dodávateľ dostane dve vyhotovenia.
  10. Servisná zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ súhlasí so zverejnením Servisnej zmluvy (vrátane jej prípadných dodatkov) a faktúr dodávateľa doručených objednávateľovi, pričom dodávateľ tiež disponuje písomným súhlasom inej dotknutej osoby (osoby konajúcej za dodávateľa) na zverejnenie jej údajov v Servisnej zmluve a vo faktúrach dodávateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
  11. Servisná zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto Servisnú zmluvu v ten istý deň, tak rozhodujúci je deň neskoršieho podpisu. Servisná zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
  12. Dodávateľ nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto Servisnou zmluvou alebo s plnením záväzkov podľa Servisnej zmluvy. Dodávateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči dodávateľovi vzniknutej na základe alebo v súvislosti s touto Servisnou zmluvou.
  13. Servisná zmluva bude záväzná pre všetkých právnych nástupcov dodávateľa, kým nebude ukončená v súlade s ustanoveniami uvedenými v Servisnej zmluve.
  14. Objednávateľ pri spracúvaní osobných údajov, poskytnutých dodávateľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „nariadenie GDPR“). Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
  15. Zmluvné strany zhodne vyhlasujú, že Servisná zmluva nebola uzavretá v tiesni ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto Servisnou zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto Servisnú zmluvu podpísali na znak toho, že zodpovedá ich slobodnej a vážnej vôli.
  16. V prípade rozporu medzi ustanoveniami Servisnej zmluvy a ustanoveniami uvedenými vo Všeobecných podmienkach majú odchylné ustanovenia Servisnej zmluvy prednosť.
  17. Neoddeliteľnou súčasťou Servisnej zmluvy sú prílohy:

Príloha č. 1: Všeobecné podmienky k Servisnej zmluve

Príloha č. 2: Špecifikácia Servisných služieb

Príloha č. 3: Špecifikácia ceny

Príloha č. 4: Zoznam subdodávateľov dodávateľa

Príloha č. 5: Slovník pojmov

Za objednávateľa: Za dodávateľa:

|  |  |
| --- | --- |
| V Bratislave, dňa \_\_.\_\_.2018 | V ......................, dňa \_\_.\_\_.2018 |
| ..............................................  <vyplní VO> | ....................................................  <vyplní uchádzač> |