**Zmluva o dielo č.** <vyplní VO>

**na dodávku systému pre prevádzku Docker kontajnerov**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov

a licenčná zmluva podľa § 65 a nasl. zákona č. 185/2015 Z. z. Autorský zákon v znení zákona č. 125/2016 Z. z.

(ďalej len „zmluva“)

# Článok I.

# Zmluvné strany

**Objednávateľ:**

**Národná banka Slovenska**

sídlom: ul. Imricha Karvaša 1, 813 25 Bratislava

zastúpená: <vyplní VO>

IČO: 30844789

DIČ: 2020815654

IČ DPH: SK2020815654

bankové spojenie: Národná banka Slovenska

číslo účtu (IBAN): SK07 0720 0000 0000 0000 1919

SK60 0720 0000 0000 0000 2129 – platí pre zahraničného zhotoviteľa

Národná banka Slovenska zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“)

**Zhotoviteľ:**

**<vyplní uchádzač>**

sídlom: <vyplní uchádzač>

zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

bankové spojenie: <vyplní uchádzač>

číslo účtu (IBAN): <vyplní uchádzač>

zapísaný: <vyplní uchádzač>

(ďalej len „zhotoviteľ“)

(ďalej spoločne označení ako „zmluvné strany“)

Zmluvné strany uzatvárajú túto zmluvu ako výsledok realizácie verejného obstarávania podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

# Článok II.

# Predmet zmluvy

* 1. Zhotoviteľ sa zaväzuje:

# dodať objednávateľovi systém pre prevádzku Docker kontajnerov, ktorý spĺňa požiadavky objednávateľa uvedené v časti I prílohy č. 2 – Požiadavky na dodávaný systém (ďalej len „softvérový produkt“),

# dodať podporu objednávateľovi od výrobcu pre softvérový produkt podľa požiadaviek objednávateľa bližšie špecifikovaných v časti II prílohy č. 2 - Požiadavky na dodávaný systém,

# implementovať objednávateľovi softvérový produkt podľa požiadaviek objednávateľa bližšie špecifikovaných v časti III prílohy č. 2 - Požiadavky na dodávaný systém,

v rozsahu a za podmienok ďalej uvedených v tejto zmluve a v súlade so Všeobecnými podmienkami k zmluve o dielo, ktoré sú uvedené v prílohe č. 1 tejto zmluvy (ďalej len „Všeobecné podmienky“)

(ďalej len „dielo“ alebo „dodávaný systém“).

* 1. Zhotoviteľ sa ďalej zaväzuje, že súčasťou dodávaného systému bude aj dodanie technickej dokumentácie, v ktorej budú zaznamenané všetky konfiguračné zmeny a nastavenia vykonané zhotoviteľom na softvérovom produkte.
  2. Zhotoviteľ sa ďalej zaväzuje, že súčasťou dodávaného systému bude aj zaškolenie správcovského tímu a vývojového tímu objednávateľa. Pre každý tím objednávateľa uvedený v predchádzajúcej vete bude zrealizované samostatné školenie po vzájomnej dohode zmluvných strán a obsahovo zamerané na tie role softvérového produktu, ktoré sú pre jednotlivé tímy objednávateľa relevantné. Rozsah školení musí pokryť všetky základné funkcionality softvérového produktu, pričom dĺžka jednotlivých školení nesmie byť kratšia ako 7 hodín s minimálnym počtom 3 zúčastnených osôb za objednávateľa.
  3. Zhotoviteľ sa zaväzuje dodať dielo a splniť všetky svoje záväzky uvedené v zmluve najneskôr do troch kalendárnych mesiacov od dátumu účinnosti tejto zmluvy.
  4. Zhotoviteľ sa zaväzuje, že súčasťou dodávaného systému bude aj bezodplatné udelenie licencie, t. j. poskytnutie práva na použitie autorského práva – majetkového práva k dielu v plnom rozsahu a v súlade so Všeobecnými podmienkami.
  5. Objednávateľ sa zaväzuje riadne ukončené dielo prevziať a zaplatiť zaň dohodnutú cenu v súlade s touto zmluvou.

# Článok III.

# Odovzdanie diela

* 1. Zhotoviteľ sa zaväzuje formálne odovzdať dielo v súlade s článkom III bod 3.3 časti A Všeobecných podmienok objednávateľovi formou preberacieho protokolu (protokolu o splnení a dokončení predmetu zmluvy).

# Článok IV.

# Dodacia adresa

# Zhotoviteľ sa zaväzuje dodať objednávateľovi dielo vrátane školenia k softvérovému produktu, dodania sprievodnej dokumentácie a prípadných ďalších dokumentov podľa tejto zmluvy na nasledovnú adresu:

|  |  |
| --- | --- |
|  | Národná banka Slovenska, Ul. Imricha Karvaša 1, 813 25 Bratislava, Slovenská republika (hlavné technologické pracovisko) |
|  | Národná banka Slovenska, Tomášikova 28/a, 821 01 Bratislava, Slovenská republika (záložné technologické pracovisko) |

# Článok V.

# Cena a platobné podmienky

# Zhotoviteľ a objednávateľ sa dohodli na celkovej cene <vyplní uchádzač>eur bez DPH (slovom: <vyplní uchádzač>eur bez DPH), za riadne splnenie predmetu zmluvy a všetkých záväzkov zhotoviteľa podľa tejto zmluvy.

Zhotoviteľ a objednávateľ sa dohodli, že táto celková cena pozostáva:

# z ceny za dodanie softvérového produktu, ceny za dodanie podpory výrobcu pre softvérový produkt a ceny za implementáciu softvérového produktu t.j. ceny za produkty, práce, služby v rozsahu ako je uvedené v tejto zmluve a ostatných nákladov súvisiacich s dodávkou prác a služieb vrátane nákladov zhotoviteľa (náklady na cestovné/dopravné, stravné, ubytovanie, náklady na administratívu a prevádzku) spojených s plnením predmetu zmluvy a všetkých záväzkov zhotoviteľa podľa tejto zmluvy vo výške <vyplní uchádzač>eur bez DPH (slovom: <vyplní uchádzač>eur bez DPH). Podrobná informácia o cene za predmet zmluvy je uvedená v prílohe č. 3 - Špecifikácia ceny.

# z ceny za školenia k softvérovému produktu, ktoré sa budú realizovať v rámci predmetu tejto zmluvy vo výške <vyplní uchádzač>eur bez DPH (slovom: <vyplní uchádzač>eur bez DPH)*.*

# Zhotoviteľ je oprávnený fakturovať a objednávateľ uhradí zhotoviteľovi dohodnutú cenu uvedenú v bodoch 5.1.1. a 5.1.2. tejto zmluvy na základe faktúry vystavenej objednávateľovi zhotoviteľom po formálnom prebratí predmetu zmluvy objednávateľom formou preberacieho protokolu v súlade s bodom 3.1. zmluvy.

# Zhotoviteľ k dohodnutým cenám uplatní DPH podľa platného všeobecne záväzného právneho predpisu účinného v čase fakturácie (text prvej vety platí len pre slovenského zhotoviteľa, zahraničný zhotoviteľ text prvej vety odstráni). Faktúry sú splatné do 30 dní odo dňa ich doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.

# V prípade, že faktúra nebude obsahovať všetky údaje podľa § 74 ods. 1 zákona č.222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ takúto faktúru vráti zhotoviteľovi na doplnenie alebo prepracovanie a nová lehota splatnosti začne plynúť dňom doručenia doplnenej alebo prepracovanej faktúry objednávateľovi (text bodu 5.4. zmluvy platí len pre slovenského zhotoviteľa, zahraničný zhotoviteľ text bodu 5.4. zmluvy odstráni.)

# Zhotoviteľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. (Text bodu 5.5. zmluvy platí pre slovenského zhotoviteľa, zahraničný zhotoviteľ text bodu 5.5. zmluvy odstráni.)

# Zhotoviteľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. (Text bodu 5.6. zmluvy platí len pre zahraničného uchádzača, domáci uchádzač text bodu 5.6. odstráni.)

# Zhotoviteľ vyhlasuje, že je konečným príjemcom dohodnutej ceny uvedenej v bode 5.1. tohto článku zmluvy. (Text bodu 5.7. zmluvy platí pre zahraničného zhotoviteľa, tuzemský zhotoviteľ tento text odstráni.)

# Článok VI.

# Vyhlásenia zhotoviteľa

# Zoznam subdodávateľov zhotoviteľa, prostredníctvom ktorých bude zhotoviteľ poskytovať plnenie predmetu zmluvy je uvedený v prílohe č. 4 - Zoznam subdodávateľov zhotoviteľa.

# Zhotoviteľ sa zaväzuje plniť predmet zmluvy výhradne takými zamestnancami, resp. zamestnancami subdodávateľa, ktorí komunikujú v slovenskom, alebo českom jazyku.

# Článok VII.

# Záväzky zhotoviteľa týkajúce

# sa budúcich servisných služieb (budúcej servisnej zmluvy)

# Zhotoviteľ a objednávateľ sa zaväzujú uzatvoriť servisnú zmluvu upravujúcu vykonávanie servisných služieb pre dodávaný systém, ktorá je obsahom  prílohy č. 5 – Servisná zmluva tejto zmluvy, najneskôr v deň podpísania preberacieho protokolu podľa bodu 3.1 zmluvy.

# V prípade nedodržania záväzku zhotoviteľa podľa bodu 7.1 tohto článku zmluvy, sa zhotoviteľ zaväzuje zaplatiť objednávateľovi zmluvnú pokutu vo výške 100.000 eur.

# Článok VIII.

# Osobitné záväzky zhotoviteľa

# Zhotoviteľ a objednávateľ sa dohodli, že počas trvania tejto zmluvy bude pre evidovanie chýb, nedostatkov a incidentov využívaný informačný systém na evidenciu a správu prevádzkových incidentov poskytnutý objednávateľom (ďalej aj „IS Service Desk“), pokiaľ sa zmluvné strany písomne nedohodnú inak.

# Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 4 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do 3 pracovných dní odo dňa uskutočnenia tejto zmeny. Vykonanie diela prostredníctvom subdodávateľa nezbavuje zhotoviteľa povinnosti a zodpovednosti za riadne plnenie predmetu zmluvy.

# V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe č. 4 tejto zmluvy výlučne na základe predchádzajúceho písomného oznámenia a predchádzajúceho písomného odsúhlasenia objednávateľom.

# Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.

# Za účelom preukázania splnenia povinnosti v zmysle prechádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 4 tejto zmluvy, resp. následne doplneným/zmeneným postupom podľa bodu 8.3. tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.

# V prípade, ak zhotoviteľ poruší povinnosť v zmysle bodu 8.4. tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 10 000 eur.

# V prípade omeškania zhotoviteľa so splnením povinnosti v zmysle bodu 8.5. tohto článku zmluvy, má objednávateľ právo na zmluvnú pokutu vo výške 5 000 eur.

# Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.

# Zároveň s právom na odstúpenie od zmluvy v zmysle § 15 ods. 1 zákona č. 315/2016 Z. z. vzniká objednávateľovi aj právo na zmluvnú pokutu vo výške 5 000 eur za každý deň existencie dôvodu vzniku práva na odstúpenie od tejto zmluvy v zmysle § 15 ods. 1 zákona č. 315/2016 Z. z., pričom toto právo zaniká, ak objednávateľ odstúpi od zmluvy v súlade s § 15 ods. 1 zákona č. 315/2016 Z. z. Pre zamedzenie pochybností rovnako zaniká aj právo na odstúpenie od zmluvy, ak si objednávateľ uplatní nárok na zmluvnú pokutu.

# Zhotoviteľ podpisom tejto zmluvy potvrdzuje a zaväzuje sa, že ak na plnení zmluvy sa budú podieľať zamestnanci, tak to budú iba osoby legálne zamestnané zhotoviteľom v súlade s právnym poriadkom Slovenskej republiky. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce v znení neskorších predpisov) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.

V prípade, ak zhotoviteľ poruší svoju povinnosť podľa tohto bodu zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.

# Článok IX.

# Osobitné záväzky objednávateľa

# Objednávateľ sa zaväzuje, že v prípade potreby a na základe písomnej požiadavky zhotoviteľa vyčlení pre zhotoviteľa vo svojich objektoch priestor a technické vybavenie pre maximálne 2 osoby na obdobie trvania tejto zmluvy.

# Článok X.

# Oznámenia a ďalšia komunikácia

* 1. Zhotoviteľ je povinný bezodkladne najneskôr do 7 pracovných dní od nadobudnutia účinnosti tejto zmluvy písomne formou doporučeného listu doručiť objednávateľovi zoznam kontaktných osôb oprávnených konať vo veciach zmluvných vrátane oprávnených osôb plniť predmet zmluvy, a to v rozsahu: meno a priezvisko, telefónne číslo, emailová adresa, (ďalej len „zoznam oprávnených osôb zhotoviteľa“). Každá zmena v zozname oprávnených osôb zhotoviteľa musí byť zaslaná objednávateľovi formou doporučeného listu podpísaného oprávnených zástupcom zhotoviteľa najneskôr 7 dní pred vykonaním zmeny.
  2. Objednávateľ bezodkladne najneskôr do 7 pracovných dní od nadobudnutia účinnosti tejto zmluvy písomne doručí zhotoviteľovi zoznam kontaktných osôb oprávnených konať vo veciach zmluvných vrátane oprávnených osôb vo veciach plnenia predmetu zmluvy, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb objednávateľa“). Zmena oprávnenej osoby objednávateľa musí byť zaslaná zhotoviteľovi písomne najneskôr 7 pracovných dní pred vykonaním zmeny.

# Článok XI.

**Osobitné ustanovenia**

* 1. Všetky ustanovenia článku IV. „Podmienky na vykonanie konverzie a importu údajov“, článku V. „Podmienky na prípravu a vykonanie akceptačného testovania“, článku VI. „Podmienky pripomienkovania a akceptovania dokumentácie“, článku VII. „Podmienky na vykonanie skúšobnej prevádzky dodávaného systému“ a body 14.4.3, 14.4.4, 14.4.5 Všeobecných podmienok sa v rámci tejto zmluvy neuplatňujú.

# Článok XII.

# Záverečné ustanovenia

# Pojmy, výrazy, skratky uvedené v tejto zmluve a v jej prílohách, pokiaľ z obsahu zmluvy nevyplýva niečo iné, majú význam definovaný v prílohe č. 6 - Slovník pojmov, ktorá tvorí neoddeliteľnú súčasť tejto zmluvy.

# Akékoľvek zmeny tejto zmluvy možno urobiť výlučne písomnými číslovanými dodatkami k zmluve podpísanými oprávneným (štatutárnym) zástupcom každej zmluvnej strany a v súlade s príslušnými ustanoveniami zákona o verejnom obstarávaní.

# Zmluvné strany sa dohodli, že písomná korešpondencia bude doručovaná na adresy uvedené v článku I tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.

# Táto zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa spravujú príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.

# Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.

# Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 30 dní pred predpokladanou zmenou.

# V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.

# V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.

# Táto zmluva je vyhotovená v šiestich rovnopisoch, z ktorých objednávateľ dostane štyri vyhotovenia a zhotoviteľ dostane dve vyhotovenia.

# Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.

# Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].

# Zmluva bude záväzná pre všetkých právnych nástupcov obidvoch zmluvných strán, kým nebude ukončená v súlade s ustanoveniami uvedenými v tejto zmluve.

# Neoddeliteľnou súčasťou tejto zmluvy sú prílohy:

Príloha č. 1: Všeobecné podmienky k zmluve o dielo

Príloha č. 2: Požiadavky na dodávaný systém

Príloha č. 3: Špecifikácia ceny

Príloha č. 4: Zoznam subdodávateľov zhotoviteľa

Príloha č. 5: Servisná zmluva

Príloha č. 6: Slovník pojmov

# V prípade rozporov medzi ustanoveniami tejto zmluvy a ustanoveniami uvedenými vo Všeobecných podmienkach, majú odchylné ustanovenia tejto zmluvy prednosť.

# Všetky činnosti a postupy upravené v časti B Všeobecných podmienok sa budú vykonávať v rozsahu a v závislosti od dodávok stanovených v predmete zmluvy pokiaľ sa zmluvné strany písomne nedohodnú inak.

# Objednávateľ pri spracúvaní osobných údajov, poskytnutých zhotoviteľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „nariadenie GDPR“). Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.

# Zmluvné strany zhodne vyhlasujú, že táto zmluva nebola uzavretá v tiesni ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.

Za objednávateľa: Za zhotoviteľa:

|  |  |
| --- | --- |
| V Bratislave, dňa \_\_.\_\_.2018 | V ......................, dňa \_\_.\_\_.2018 |
| ..............................................  <vyplní VO> | ....................................................  <vyplní uchádzač> |